Metodické usmernenie  č. MF/010877/2017-352 zo dňa 23.3.2017 k účtovaniu  časového rozlíšenia nákladov a výnosov

Rozpočtové organizácie štátu, príspevkové organizácie štátu, obce (vrátane ich rozpočtových a príspevkových organizácií) a vyššie územné celky (vrátane ich rozpočtových a príspevkových organizácií) vedú účtovníctvo v zmysle zákona č. 431/2002 Z. z. o účtovníctve v znení neskorších predpisov a na základe Opatrenia MF SR č. 16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov (ďalej len „Opatrenie“).
Zákon č. 431/2002 Z. z. o účtovníctve v znení neskorších predpisov stanovuje v § 3 ods. 2, že účtovná jednotka účtuje o nákladoch a výnosoch v tom účtovnom období v ktorom vznikli, bez ohľadu na deň úhrady, inkasa prípadne vyrovnania iným spôsobom. O výdavkoch a príjmoch sa účtuje v tom účtovnom období, v ktorom sú uhradené alebo zinkasované.
Kritériom pre účtovanie účtovných prípadov časového rozlíšenia je skutočnosť, že je známy ich vecný obsah, suma a je určené obdobie, ktorého sa týkajú.
Náklady a výdavky, ktoré sa týkajú budúcich účtovných období, sa časovo rozlišujú ako náklady budúcich období a výdavky budúcich období a účtujú sa na účte 381 – Náklady budúcich období, 382 – Komplexné náklady budúcich období, 383 – Výdavky budúcich období.
Výnosy a príjmy, ktoré sa týkajú budúcich období sa časovo rozlišujú na účtoch 384 – Výnosy budúcich období, 385 – Príjmy budúcich období.
Podstatu časového rozlíšenia je možné  jednoducho vyjadriť takto:
Náklady budúcich období     -  výdavok (platba) v bežnom účtovnom období, náklad v nasledujúcom účtovnom období
Výdavky budúcich období    -  náklad v bežnom účtovnom období, výdavok (platba) v nasledujúcom účtovnom období  
Príjmy budúcich období       -  výnos v bežnom účtovnom období, príjem platby v nasledujúcom účtovnom období
Výnosy budúcich období     -  príjem platby v bežnom účtovnom období, výnos v nasledujúcom účtovnom období
Účtovný prípad sa účtuje na účtoch časového rozlíšenia ak je známy jeho vecný obsah, suma a obdobie, ktorého sa týka.
V zmysle § 50  Opatrenia sa časovo nerozlišujú:
•	náklady na prípravu a nábeh výkonov
•	náklady na školenia a semináre
•	náklady na marketingové a iné štúdie
•	náklady na prieskum trhu
•	náklady na získanie noriem a certifikátov
•	náklady na uvedenie výrobkov na trh
•	náklady na reštrukturalizáciu a reorganizáciu účtovnej jednotky
•	náklady na pokuty, penále, manká a škody a iné náklady podobného charakteru
Uvedené náklady sa účtujú do nákladov v období, v ktorom vznikli. V prípade, že sú vopred platené (napr. nájomné, energie, telekomunikačné služby, poistky, predplatné novín, predplatné odbornej literatúry a pod.), časovo sa rozlišujú.
Na účty časového rozlíšenia sa na konci účtovného obdobia vzťahuje dokladová inventúra a pri inventarizácii sa posudzuje ich výška a odôvodnenosť.
Príklad účtovania nákladov budúcich období:
Účtovná jednotka ABC účtuje v mesiaci december nasledujúce účtovné prípady:

Text	MD	D	
Zaúčtovanie predpisu nájomného kancelárskych priestorov na obdobie I.Q nasledujúceho roka na základe faktúry vystavenej v mesiaci december. 
Faktúra bola uhradená v decembri.                                                                     	381

321	321

22x	
Poistenie motorového vozidla zákonné a havarijné na obdobie 15.12. – 14.3., zaplatené v mesiaci december:
-	zaúčtovanie predpisu poistného za december do nákladov bežného roka (na základe avíza o platbe doručeného poisťovňou v decembri)                                                                       
-	zaúčtovanie predpisu poistného za obdobie 1.1. – 14.3. nasledujúceho  roka do nákladov budúcich období
-	úhrada poistiek	

568

381
 
379	

379

379

22x	
Zaúčtovanie predpisu faktúry za právne služby za mesiace december až február (faktúra bola vystavená a uhradená v decembri):
-	zaúčtovanie predpisu faktúry za december do nákladov bežného roka
-	zaúčtovanie predpisu faktúry za január + február nasledujúceho roka do nákladov budúcich období
-	zaúčtovanie úhrady faktúry v mesiaci december	

518

381

321	

321

321

22x	

Účtovanie v nasledujúcom roku:
Text	MD	D	
Zúčtovanie nákladov budúcich období za nájomné do nákladov bežného obdobia	518	381	
Zúčtovanie nákladov budúcich období – zákonné a havarijné poistenie do nákladov bežného obdobia	
568	
381	
Zúčtovanie nákladov budúcich období paušálnej úhrady za právne služby
do nákladov bežného obdobia	
518	
381	

Príklad účtovania výdavkov budúcich období:
Účtovná jednotka ABC účtuje v mesiaci december nasledujúce účtovné prípady:
Text	MD	D	
Zaúčtovanie predpisu nájomného za kancelárske priestory za mesiace november a december v účtovníctve bežného roka na základe interného účtovného dokladu do výdavkov budúcich období (faktúra za mesiace november, december a január bola doručená vo februári nasledujúceho roka)  	518

	383

	
Zaúčtovanie  nákladov  za telekomunikačné služby za obdobie 25.12. – 31.12. v účtovníctve bežného roka na základe interného účtovného dokladu do výdavkov budúcich období (faktúra za obdobie 25.12.-24.01. bola doručená vo februári nasledujúceho roka)	518

	383

Účtovanie v nasledujúcom roku:
Text	MD	D	
Zúčtovanie faktúry za nájom za  november a december minulého roka	383	321	
Zaúčtovanie  predpisu nájomného za január na základe doručenej faktúry	518	321	
Úhrada faktúry v mesiaci február	321	22x	
Zúčtovanie faktúry za mobilný telefón za obdobie 25.12. – 31.12. minulého roka	
383	
321	
Zaúčtovanie predpisu nákladov za mobilný telefón za obdobie 1.1. – 24.1. na základe faktúry	518	321	
Úhrada faktúry v mesiaci február	321	22x	

Účtovanie  výnosov budúcich období:
Účtovná jednotka ABC zaúčtovala v mesiaci december nasledujúce účtovné prípady:
Text.	MD	D	
Zaúčtovanie predpisu nájomného za december do výnosov bežného roka na základe faktúry	311	602	
Zaúčtovanie predpisu nájomného za január a február nasledujúceho roka do výnosov budúcich období na základe faktúry	311	384	
Úhrada faktúry v decembri bežného roka	22x	311	
Zaúčtovanie predpisu vystavenej faktúry za školenie uskutočnené v mesiaci  december do výnosov bežného roka	311	602	
Zaúčtovanie predpisu faktúry za školenie, ktoré sa uskutoční v januári nasledujúceho roka do výnosov budúcich období	311	384	
 Príjem úhrady faktúry za školenie v decembri bežného roka	22x	311	

Účtovanie v mesiaci január:
Text	MD	D	
Zúčtovanie nájomného za január a február do výnosov na základe interného účtovného dokladu	384	602	
Zúčtovanie školenia za január do výnosov na základe interného účtovného dokladu	384	602	

Účtovanie príjmov budúcich období:
Účtovná jednotka ABC vystavila faktúry za nájomné a za spotrebu energie v mesiaci február nasledujúceho roka:

Účtovanie v mesiaci december bežného (predchádzajúceho) roka:
Text	MD	D	
Zaúčtovanie predpisu nájomného za november a december do výnosov predchádzajúceho roka na základe interného účtovného dokladu 	385	602	
Zaúčtovanie predpisu skutočnej spotreby energie za celý rok na základe interného účtovného dokladu do výnosov predchádzajúceho roka	385	648	

Účtovanie v nasledujúcom roku:
Text	MD	D	
Zúčtovanie príjmov budúcich období za nájom – účtovanie na základe faktúry	311	385	
Zaúčtovanie nájomného za skladové priestory za január – účtovanie na základe faktúry	311	602	
Úhrada vystavenej faktúry	22x	311	
Zúčtovanie príjmov budúcich období za energie – účtovanie na základe faktúry	311	385	
Úhrada faktúry za energie	22x	311	

Dátum:         23.03.2017
Vypracoval:  Ing. Jana Hvojníková
                    samostatné oddelenie legislatívy a metodiky verejnej správy 
                    tel.: 02/59 58 32 35

Schválil:       Ing. Ladislav Zakhar, PhD.
                    vedúci samostatného oddelenia legislatívy a metodiky verejnej správy
                    tel.: 02/59 58 32 22

                    Ing. Miriam Majorová, PhD.
                    generálna riaditeľka sekcie štátneho výkazníctva